 

***V A B I L O***



**Zavod svetega Stanislava** in **Mohorjeva založba Celovec** vabita na predstavitev knjige

**»Odkriti Boga**

**s Terezijo Avilsko«**

**sestre Doroteje Hladnik,**

**v ponedeljek, 21. 12. 2015 ob 19.30**

v skupnem prostoru **Jegličevega dijaškega doma** (Zavod svetega Stanislava), vŠentvidu pri Ljubljani.

*»Terezija je cerkvena učiteljica. Nekatere privlači, da govori o mističnih doživetjih, druge pa ravno to prestraši, saj doživljajo svoje versko življenje precej trezno in v njem ne vidijo nikakršne povezave s preobiljem milosti, ki ga opisuje Terezija. V Notranjem gradu pa Terezija opisuje tudi prve, prav skromne začetke duhovnega življenja, ki celo najbolj običajnim kristjanom niso tuji.«* (Iz predgovora h knjigi)

Knjigo bo predstavil **dr. Tadej Rifel**, ki se bo skupaj s poznavalcem življenja in dela svete Terezije Avilske **dr. Robertom Kraljem** pogovarjal o pomenu in vlogi Terezijine duhovnosti danes. V letu 2015 namreč obhajamo 500. letnico Terezijinega rojstva, kar je bil tudi eden od povodov za nastanek knjige.

**Sestra Doroteja**, rojena leta 1979 kot Jasna Hladnik. Odraščala je v župniji Rovte. Po šolanju v Dolnjem Logatcu in na Škofijski klasični gimnaziji v Šentvidu nad Ljubljano je leta 1998 vstopila v Karmel v Sori pri Medvodah in sprejela redovno ime sestra Marija Doroteja Jezusova. Leta 2003 je položila slovesne zaobljube. Od leta 2006 živi v karmeličanski skupnosti samostana Himmelau v Labotski dolini na avstrijskem Koroškem. Kot karmeličanka je zaobljubljena klavzuri in se zato predstavitve ne more udeležiti osebno, bo pa z nami povezana v molitvi.

**Vljudno vabljeni!**